open-index/open-wikipedia-markdown huggingface dataset:
মীর কাসিম

**মীর কাসিম** (পুরো নাম *মীর মুহম্মদ কাসিম আলী খান*) (মৃত্যু ৮ মে, ১৭৭৭) ১৭৬০ সাল থেকে ১৭৬৩ সাল পর্যন্ত বাংলার নবাব ছিলেন। পলাশীর যুদ্ধ পরবর্তী নবাব মীর জাফরকে ক্ষমতাচ্যুত করে ইস্ট ইন্ডিয়া কোম্পানি মীর কাসিমকে ক্ষমতায় বসায়। ইস্ট ইন্ডিয়া কোম্পানির চাহিদা দিন দিন বাড়তে থাকায় মীর জাফর ডাচ ইস্ট ইন্ডিয়া কোম্পানির সাথে চুক্তি করতে সচেষ্ট হন। ব্রিটিশরা ডাচদের ক্রমেই পরাজিত করে এবং মীর জাফরকে ক্ষমতাচ্যুত করে মীর কাসিমকে ক্ষমতায় বসায়। মির কাসিম পরবর্তিতে ইংরেজদের সাথে সামরিক যুদ্ধে জড়িয়ে পরেন। বক্সারের যুদ্ধে তিনি ইংরেজ বাহিনীর হাতে পরাজিত হন। বলা হয়ে থাকে এই যুদ্ধই ছিল বাংলার স্বাধীনতা রক্ষার সর্বশেষ সুযোগ।

মীর কাসিম ইংরেজ শোষণের বিরুদ্ধে বরাবরই প্রতিবাদী ছিলেন। চুক্তি মোতাবেক বর্ধমান, মেদিনীপুর ও চট্টগ্রাম এ তিনটি জেলার রাজস্ব আয় তিনি কোম্পানিকে প্রদান করেন। কোম্পানির কাছে মীর জাফরের বকেয়া দেনা পরিশোধের দায়ও তার উপরে বর্তায়। ক্ষমতালাভের পর তিনি স্বাধীনভাবে শাসন কাজ পরিচালনায় সচেষ্ট হন। মীর কাসিম একটি চৌকস সামরিক বাহিনী এবং পূর্ন রাজকোষের প্রয়োজনীয়তা অনুধাবন করেছিলেন। তিনি তার দক্ষ কূটনীতির মাধ্যমে মুঘল সম্রাট শাহ আলমের স্বীকৃতি অর্জন করেছিলেন। তিনি তার রাজধানী মুর্শিদাবাদ থেকে মুঙ্গেরে স্থানান্তর করেন। জমি জরিপ ব্যবস্থার সংস্কার সাধন করেন। নতুন ভূমি কর প্রবর্তন করেন। সরকারের রাজস্ব বৃদ্ধি পায়। সামরিক ও বেসামরিক কর্মচারীদের বেতন প্রদান করা সম্ভব হয়।

বক্সারের যুদ্ধে পরাজিত হয়ে তিনি নিরুদ্দেশ হন। ৮ মে ১৭৭৭ সালে দিল্লীর কাছে সম্ভবত শোথ রোগে আক্রান্ত হয়ে তার মৃত্যু হয়। মৃত্যুকালে তিনি অত্যন্ত দরিদ্রপিড়ীত ছিলেন। তার রেখে যাওয়া  একমাত্র সম্পদ, দুইটি শাল বিক্রি করে তার দাফনের কাজ সম্পাদন করা হয়।

## প্রাথমিক জীবন এবং পরিবার
মীর সৈয়দ কাসিম ছিলেন মীর মুহাম্মদ রাজি খানের পুত্র এবং নিজেকে আলী আর-রিদার বংশধর বলে দাবি করেছিলেন। তাঁর পিতামহ সাইয়্যিদ হুসেন রিধভী আওরঙ্গজেবের রাজত্বকালে মুঘল সাম্রাজ্যে প্রবেশ করেন, যিনি তাঁকে মীর হাদীর (শেখ সুলায়মান ফাজাইল) কন্যার সাথে বিবাহ দেন। রিধবীকে ইমতিয়াজ খান উপাধিতে ভূষিত করা হয় এবং ওয়াকিয়া-নাভিস (স্বরাষ্ট্রমন্ত্রী) এবং পরবর্তীতে বিহারের দেওয়ান করা হয়। কাসিমের দাদা খালিস ছদ্মনামে ফার্সি কবিতাও লিখতেন এবং তাঁর নামে একটি দীর্ঘ কাব্য (দিওয়ান) লেখা হয়।

কাসিমের বিয়ে হয়েছিল মীর জাফর ও শাহ খানুমের কন্যা এবং বাংলার নবাব আলীবর্দী খানের নাতনী ফাতিমা বেগমের সাথে। বাংলার নবাব হওয়ার আগে তিনি প্রায় দুই দশক ধরে রংপুরের ফৌজদার হিসেবে দায়িত্ব পালন করেছিলেন।

## কর্মজীবন

## মৃত্যু

## আরও দেখুন

## তথ্যসূত্র

|-

বিষয়শ্রেণী:বাংলার নবাব
বিষয়শ্রেণী:১৭৭৭-এ মৃত্যু
বিষয়শ্রেণী:ভারতীয় শিয়া মুসলিম
অ্যান্ডি পাইক্রফট

**অ্যান্ড্রু জন পাইক্রফট** (; জন্ম: ৬ জুন, ১৯৫৬) সলিসবারিতে (বর্তমান: হারারে) জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের অন্যতম ব্যাটসম্যান **অ্যান্ডি পাইক্রফট** ডানহাতে ব্যাটিং করতেন। পাশাপাশি দলের প্রয়োজনে ডান হাতে অফ-ব্রেক বোলিংয়েও দক্ষ ছিলেন তিনি। ১৯৮৩ থেকে ১৯৯২ সময়কালে জাতীয় দলের হয়ে তিনি তার সমগ্র খেলোয়াড়ী জীবনে ৩ টেস্ট ও ২০টি একদিনের আন্তর্জাতিকে অংশ নিয়েছেন।

বর্তমানে তিনি আইসিসি’র ম্যাচ রেফারি হিসেবে দায়িত্ব পালন করছেন।

## খেলোয়াড়ী জীবন
জিম্বাবুয়ের স্বাধীনতার পূর্বে রোডেশিয়ায় হয়ে খেলেছেন পাইক্রফট। ১৯৮০-এর দশক থেকে জিম্বাবুয়ের জাতীয় দলে প্রতিনিধিত্ব করেন। এছাড়াও, দক্ষিণ আফ্রিকার ঘরোয়া প্রতিযোগিতায় ওয়েস্টার্ন প্রভিন্স বি দলে খেলেছেন।

সমগ্র খেলোয়াড়ী জীবনে ২০টি একদিনের আন্তর্জাতিকে অংশগ্রহণ করেছেন অ্যান্ডি পাইক্রফট। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, জ্যাক হেরন, ডেভ হটন, ডানকান ফ্লেচার, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ১৮ মার্চ ১৯৯২ তারিখে ইংল্যান্ডের বিপক্ষে সর্বশেষ ওডিআইয়ে অংশ নেন তিনি।

## অবসর
দল থেকে অবসর নেয়ার পর মার্চ, ২০০৬ সালে তাকে জিম্বাবুয়ের এ ক্রিকেট দলের কোচ হিসেবে নিযুক্ত করা হয়। প্রধান দলীয় কোচ রবিন ব্রাউনের কাছে দায়িত্বভার হস্তান্তরের পূর্বে এ পদে তিনি আগস্ট, ২০০৮ সাল পর্যন্ত ছিলেন। এরপর মার্চ, ২০০৯ থেকে অদ্যাবধি আইসিসি ম্যাচ রেফারীর সেরা প্যানেল তালিকার অন্যতম সদস্য হিসেবে রয়েছেন।

## তথ্যসূত্র

## আরও দেখুন
* ম্যাচ রেফারি
* জিম্বাবুয়ে জাতীয় ক্রিকেট দল
* আইসিসি রেফারিদের সেরা তালিকা
* ২০১৪ শ্রীলঙ্কা ক্রিকেট দলের ইংল্যান্ড সফর

## বহিঃসংযোগ
* 
* 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:সাউথ আফ্রিকান ইউনিভার্সিটিজের ক্রিকেটার
বিষয়শ্রেণী:ক্রিকেট ম্যাচ রেফারি
বিষয়শ্রেণী:হারারে থেকে আগত ক্রিকেটার
বিষয়শ্রেণী:ব্রিটিশ বংশোদ্ভূত জিম্বাবুইয়ান
বিষয়শ্রেণী:শ্বেতাঙ্গ রোডেশীয়
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:ওয়েস্টার্ন প্রভিন্সের ক্রিকেটার
ইউনিকোডে গুজরাতি লিপি

**গুজরাটি** লিপি গুজরাটি ভাষায় ব্যবহৃত লিপি। প্রকৃতপক্ষে ইউনিকোডে গুজরাটি লিপি ১৯৮৮-এর আইএসসিআইআই মানকের A1-F0 থেকে U+0A81..U+0AD0 চরিত্রগুলিকে সরাসরি আনা হয়েছে।

## তথ্যসূত্র

## বহিঃসংযোগ
https://en.wikibooks.org/wiki/How_to_use_Unicode_in_creating_Gujarati_script

গুজরাটি
খিজির খান (বাংলা)

**খিজির খান** (শাসনকাল ১৫৩৯-১৫৪১) ছিলেন বাংলার শাসক। শের শাহ শুরি দিল্লীর সম্রাট হওয়ার পর ১৫৩৯ সালে তিনি বাংলার গভর্নর হন।

## ইতিহাস
খিজির খান গিয়াসউদ্দিন মাহমুদ শাহের কন্যাকে বিয়ে করেন। ১৫৪১ সালে তিনি দিল্লীর কাছ থেকে স্বাধীনতা ঘোষণার পদক্ষেপ নিয়েছিলেন।

শের শাহ শুরি তাকে সরিয়ে কাজি ফাজিলাতকে তদস্থলে নিয়োগ দেন।

## আরও দেখুন
*শের শাহ শুরি
*বাংলার শাসকগণ
*বাংলার ইতিহাস
*বাংলাদেশের ইতিহাস
*ভারতের ইতিহাস

## তথ্যসূত্র

বিষয়শ্রেণী:বাংলার গভর্নর
কাজী ফজিলত

**কাজি ফাজিলাত** (শাসনকাল ১৫৪১-১৫৪৫) ছিলেন বাংলার গভর্নর। শের শাহ শুরি দিল্লীর সম্রাট থাকাবস্থায় তাকে নিয়োগ দেন।

## আরও দেখুন
* বাংলার শাসকগণ
* বাংলার ইতিহাস
* বাংলাদেশের ইতিহাস
* ভারতের ইতিহাস

## তথ্যসূত্র

বিষয়শ্রেণী:বাংলার গভর্নর
সায়ন্তিকা বন্দ্যোপাধ্যায়

**সায়ন্তিকা বন্দ্যোপাধ্যায়** () ভারতীয় বাংলা চলচ্চিত্রের একজন অভিনেত্রী। ২০১২ সালে মুক্তিপ্রাপ্ত বাংলা চলচ্চিত্র *[[আওয়ারা (২০১২-এর চলচ্চিত্র)|আওয়ারা]]*তে তিনি জিৎয়ের বিপরীতে অভিনয় করে সবার নজর কেড়েছিলেন।

## কর্মজীবন
সায়ন্তিকা তার জীবন শুরু করেন *নাচ [[ধুম মাচা লে]]* রিয়েলিটি শো'র মাধ্যমে। এরপরে তিনি *টার্গেট*, *হ্যাংওভার*, *মনে পড়ে আজও সেই দিন* এর মত বক্স অফিসে নামেমাত্র চলা চলচ্চিত্রগুলোতে অভিনয় করার পরে তার প্রথম বাণিজিকভাবে সফল চলচ্চিত্র জিৎয়ের বিপরীতে অভিনীত *[[আওয়ারা (২০১২-এর চলচ্চিত্র)|আওয়ারা]]*। ২০১২ সালে তিনি *শুটার* নামের এক চলচ্চিত্রে অভিনয় করেছিলেন।

## চলচ্চিত্রের তালিকা

## আরও দেখুন
* পার্ণো মিত্র
* পাওলী দাম

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গ বিধানসভার নারী সদস্য
ইউনিকোডে তামিল লিপি

**তামিল** লিপি ভারতের তামিল নাড়ু, শ্রীলঙ্কা, সিঙ্গাপুর ও মালয়েশিয়ায় তামিল ভাষায় ব্যবহৃত লিপি। প্রকৃতপক্ষে ইউনিকোডে গুজরাটি লিপি ১৯৮৮-এর আইএসসিআইআই মানকের A2-ED থেকে U+0B02..U+0BCD চরিত্রগুলিকে সরাসরি আনা হয়েছে।

## তথ্যসূত্র

তামিল
মুহম্মদ খান সূর

**মুহম্মদ খাঁন সূর** (;  মৃত্যু ১৫৫৫) ছিলেন দিল্লীর সুলতান ইসলাম শাহ সূরীর নিযুক্ত আমীন-ই-বাঙ্গালা (বাংলার আমিন)। ১৫৫৪ সালে সুলতানের ইন্তেকালের বাদে তিনি বাঙ্গালার আজাদী পুনঃকায়েম করেন এবং সুলতান **শামসউদ্দীন মুহম্মদ শাহ গাজী** () নামধারণ করেন।

## বাংলার আমিন
১৫৪৫ খ্রীষ্টাব্দে সুলতান শের শাহ সূরীর ইন্তেকালের বাদে বাঙ্গালার আমীন কাজী ফজিলতের মেয়াদ খতম হয়।​ সুলতান ইসলাম শাহ সূরীর দিল্লীর মসনদে বসার বাদে মুহম্মদ খাঁন সূরকে আমীন-ই-বাঙ্গালা বা বাঙ্গালার আমীন নিযুক্ত করেন। সুলতানের অধীনে মুহম্মদ খাঁ আট সাল সহি-সলামতে বাংলা শাসন করেন। ১৫৫৩ খ্রীষ্টাব্দে সুলতান ইসলাম শাহ সূরীর ইন্তেকালের বাদে মুহম্মদ খাঁ বাঙ্গালার আজাদী পুনঃকায়েম করেন এবং সুলতান শামসউদ্দীন মুহম্মদ শাহ গাজী নামধারণ করেন।

## বাংলার সুলতান
মুহম্মদ খাঁর বাদশাহীতে আরাকান অঞ্চলটি আবার বাংলার দখলে আসে এবং সেখান থেকে টাকা মুদ্রিত হয়। নিজের নাম সহিত, টাকায় ইসলামী কলেমা এবং চার ইয়ার আবু বকর, ওমর, ওছমান ও আলীর নাম পাওয়া যায়। এটা মুহম্মদ শাহের সুন্নী আকীদার প্রমাণ করে। তাছাড়া তিনি চাটগাঁ ও ত্রিপুরা জয় করেন এবং তাঁর আধিপত্য বিহার পর্যন্ত স্বীকৃত ছিল।

হিন্দুস্তান জয় করার খাহেশ মাথায় এসে মুহম্মদ শাহ জৌনপুর জয় করে সূরী সলতনতের রাজধানী দিল্লীর দিকে চলেন। ১৫৫৫ খ্রীষ্টাব্দে তিনি চপরঘটা গ্রামে সুলতান মুহম্মদ আদেল শাহের বিরুদ্ধে লড়াই করে হিন্দু সেনাপতি হেমুর হাতে ইন্তেকাল করেন।

## ওয়ারিশ
মুহম্মদ শাহের দাফনের বাদে তাঁর বড় সাহেবজাদা খিজির বাংলার মসনদে বসে সুলতান গিয়াছউদ্দীন বাহাদুর শাহ নামধারণ করেন। কিন্তু সুলতান মুহম্মদ আদেল শাহ এই পদটি অস্বীকার করেন এবং শাহবাজ খাঁন সূরীকে তাঁর অধীন বাংলার আমিন নিযুক্ত করেন।

## আরও দেখুন
*বাংলার শাসকগণ
*বাংলার ইতিহাস

## তথ্যসূত্র

বিষয়শ্রেণী:১৫৫৫-এ মৃত্যু
বিষয়শ্রেণী:মুহাম্মদ শাহ রাজবংশ
বিষয়শ্রেণী:পশতুন বংশোদ্ভূত ভারতীয় ব্যক্তি
গিয়াসউদ্দিন মাহমুদ শাহ

**গিয়াসউদ্দিন মাহমুদ শাহ** (শাসনকাল ১৫৩৩-১৫৩৮) ছিলেন হোসেন শাহি রাজবংশের সর্বশেষ সুলতান। ১৪৯৪ সালে আলাউদ্দিন হোসেন শাহ এই রাজবংশের প্রতিষ্ঠা করেন।

## ইতিহাস
আলাউদ্দিন হোসেন শাহ-এর আঠারো বা চব্বিশ পুত্রদের মধ্যে একজন, মাহমুদ তাঁর বড় ভাই নসরত শাহ-এর শাসনের প্রথম অর্ধেকের সময় যুবরাজ ছিলেন। তবে ১৫৩২ সালের আগে তাঁর ভ্রাতুষ্পুত্র আলাউদ্দিন ফিরোজ শাহ উত্তরাধিকারী হিসেবে নসরত শাহ-এর স্থলাভিষিক্ত হন। তাঁর ভ্রাতুষ্পুত্র সিংহাসনে আরোহণ করার পর তিনি ভাইপোকেই হত্যা করে সিংহাসন দখল করেন। 

বাংলাপিডিয়া তাকে একজন "দুর্বল, বিলাসিতাপ্রবণ ও সহজ-সরল শাসক" হিসেবে উল্লেখ করেছে। এই বর্ণনা অনুযায়ী তার কূটনৈতিক দূরদর্শিতার অভাব ছিল এবং রাজনৈতিক সমস্যার সমাধানের জন্য কার্যকরী পদক্ষেপ নিতেও তিনি ব্যর্থ ছিলেন। পর্তুগিজ সূত্র মতে, মাহমুদ শাহ অত্যন্ত লম্পট ছিলেন এবং তাঁর হারেমে দশ হাজার নারী ছিল। তার শাসনকালকে বিদ্রোহের কারণে চিহ্নিত করা হয়। এর মধ্যে তার সেনাপতি ও চট্টগ্রামের গভর্নর খোদা বখশ খান ও মাহমুদ শাহের ভগ্নিপতি হাজিপুরের গভর্নর মখদুম আলম এর বিদ্রোহ উল্লেখযোগ্য।

মখদুম আলম পূর্ববর্তী সুলতান (এবং তাঁদের ভাইপো) ফিরোজ হত্যার অভিযোগ এনে মাহমুদকে বাংলার সুলতান হিসেবে স্বীকার করতে অস্বীকার করেন। তিনি শের শাহের সঙ্গে জোট গঠন করেন, যিনি এটি সুযোগ হিসেবে দেখেছিলেন লোহানি জাতীয় বংশের শক্তি ভেঙে দেওয়ার। মাহমুদ শাহ শের শাহের বিরুদ্ধে বহু অভিযান পাঠান, যা সবই পরাজিত হয়। তবে মখদুম আলম নিহত হন এবং তাঁর সম্পত্তি শের শাহের হাতে পড়ে।

১৫৩৪ সালে মাহমুদ শাহ বিহার দখলের জন্য ইব্রাহিম খানের নেতৃত্বে সৈন্যবাহিনী পাঠান, যার মধ্যে ছিল ঘোড়া ও পদাতিক সৈন্য। তবে শের শাহ হঠাৎ আক্রমণ চালান এবং বিহারের লোহানি প্রধানদের ও মাহমুদ শাহের বাহিনীকে সুরজগড়ের যুদ্ধে পরাজিত করেন। ইব্রাহিম খান যুদ্ধে নিহত হন। বিজয়ের পর শের শাহ বিহারের উপর তাঁর নিয়ন্ত্রণ প্রতিষ্ঠা করেন।

মাহমুদ শাহের শাসনকালে ১৫৩৪ সালে পর্তুগিজরা চট্টগ্রামে আসেন, প্রথমে বন্দী হন এবং “অশান্তি সৃষ্টির অভিযোগে” তাদের গৌড়ে পাঠানো হয়। তবে শত্রুর আধিপত্যের মুখে মাহমুদ তাদের সঙ্গে মিত্রতা বজায় রাখেন এবং চট্টগ্রাম ও হুগলীতে পর্তুগিজরা কারখানা ও বাণিজ্যিক কেন্দ্র স্থাপন করতে সক্ষম হন। পরে পর্তুগিজদের সাহায্যে সুলতান তেলিয়াগড়ি পাস (১৫৩৬ খ্রিস্টাব্দ) ধরে রাখেন এবং শের শাহের আগ্রাসন প্রতিহত করেন।

১৫৩৬–১৫৩৭ সালে শের শাহ আরও আগ্রাসন চালিয়ে  তেলিয়াগড়ির পশ্চিমের সমস্ত অঞ্চল দখল করেন। মাহমুদ শাহ পর্তুগিজদের সাহায্য প্রার্থনা করেন, যারা তেলিয়াগড়ি পাসকে শক্তিশালী করে সাহায্য করে। তবে শের শাহ বাংলার সৈন্যবাহিনী পরাভূত করে ঝাড়খণ্ডের পথ ধরে গৌড় পৌঁছান। মাহমুদ শাহ অবিলম্বে আত্মসমর্পণ করেন এবং ১৩,০০,০০০ স্বর্ণমুদ্রা জরিমানা দিতে বাধ্য হন এবং ঝাড়খণ্ড পর্যন্ত অঞ্চল হস্তান্তর করেন।  

৬ এপ্রিল ১৫৩৮ সালে শের শাহের আক্রমণ এর মুখে মাহমুদ শাহ চূড়ান্তভাবে পরাজিত হন, গৌড়ের রাজধানী লুট হয় এবং ষাট মিলিয়ন (ছয় কোটি) স্বর্ণমুদ্রা শের শাহের হাতে চলে যায়। মাহমুদ শাহের বারবার মুঘল সম্রাট হুমায়ুনের কাছে সাহায্য প্রার্থনা ব্যর্থ হয়, সম্রাট গুজরাটের কর্মকাণ্ডে ব্যস্ত থাকার কারণে।

মাহমুদ শাহ শের শাহ সুরি কর্তৃক সিংহাসন দখলের সময় আঘাতে, এবং তাঁর দুটি পুত্র আফগানদের দ্বারা নিহত হওয়ার খবর জানার পর দুঃখে মৃত্যু বরণ করেন।

## আরও দেখুন
*হোসেন শাহি রাজবংশ
*বাংলার শাসকগণ
*বাংলার ইতিহাস
*বাংলাদেশের ইতিহাস
*ভারতের ইতিহাস

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:হোসেন শাহী রাজবংশ
বিষয়শ্রেণী:১৫৩৮-এ মৃত্যু
শাহবাজ খান কামবোহ

**শাহবাজ খান কামবোহ** ( ১৫২৯-১১ নভেম্বর ১৫৯৯) ছিলেন মুঘল সম্রাট আকবরের সেনাপতি। তিনি আকবরের বেশ কয়েকটি দুর্গম অভিযানে অংশ নেন এবং অনেক এলাকা সাম্রাজ্যের অন্তর্ভুক্ত করেন। আকবরের পছন্দের তুলনায় তিনি একজন অধিক রক্ষণশীল সুন্নি মুসলিম ছিলেন। তবে প্রতি সহিষ্ণুতা দেখানো হয় এবং যথাযথ মূল্যায়ন করা হয়। তাঁর কিংবদন্তি উদারতার কারণে লাহোরের জনগণ তাকে "মাঙ্গ খান" (পাঞ্জাবি: منگ خان) নামে অভিহিত করেছিল যার অর্থ "খানকে যা করতে বলুন তা করা হবে"।  লাহোর দুর্গের প্রথম 'গুজার' এর নাম ছিল গুজার শাহবাজ খান (ফার্সি: گزر شاھباز خان) নামে পরিচিত ছিল।

## প্রাথমিক জীবন ও পরিবার
তার প্রকৃত নাম শাহরুল্লাহ। তিনি লাহোরের কম্বোহ বংশের অন্তর্ভুক্ত ছিলেন এবং বাহাউদ্দিন জাকারিয়ার শিষ্য হাজী ইসমাইল কমবোহর ষষ্ঠ প্রজন্মের বংশধর ছিলেন।  আকবরের সময়ে তিনি মুঘল সেবায় প্রবেশ করেন। সম্রাট প্রথম দর্শনেই তার বিচক্ষণতা এবং বুদ্ধিমত্তার তীক্ষ্ণতা দ্বারা খুব প্রভাবিত হন এবং তাকে *মীর তোজাক* (কোয়ার্টার-মাস্টার জেনারেল) এবং পরে *আমির* (মন্ত্রী) পদে উন্নীত করেছিলেন। তিনি একজন অত্যন্ত দক্ষ অফিসার, একজন সাহসী সৈনিক ছিলেন এবং বিভিন্ন পদে মুঘল সাম্রাজ্যের জন্য ব্যাপক সেবা করেন। ১০০-এর মানসাব থেকে তিনি দ্রুত সংখ্যাটি ৫০০০-এ উন্নীত করেন। বাংলার গভর্নর হিসাবে, ব্রহ্মপুত্রে কাজ করার সময়, তিনি ৯০০০ শক্তিশালী অশ্বারোহী বাহিনীর নেতৃত্ব দিয়েছিলেন।

তিনি একজন অল-রাউন্ডার অফিসার ছিলেন এবং তার সামরিক দায়িত্ব ছাড়াও তিনি আকবরকে বেসামরিক প্রশাসন এবং আর্থিক বিষয়েও সহায়তা করেন। তিনি খুব ঘনিষ্ঠ আস্থাভাজন সঙ্গী, *মীর বখশী* (সামরিক বিভাগের প্রধান, রাজকীয় মন্ত্রীর পদমর্যাদাধারী) এবং আকবরের একজন *ওয়াকিল* (প্রধান প্রশাসক বা প্রধানমন্ত্রী) ছিলেন এবং ব্যাপক ক্ষমতা অর্জন ও প্রয়োগ করেন।তখন তাকে শাহবাজ খান নাম দেওয়া হয়। ১৫৮১ সালে সম্রাট আকবর যখন মির্জা হাকিমের বিরুদ্ধে পাঞ্জাবের দিকে যাত্রা করেন, শাহবাজ খান ফতেহপুরে আসেন এবং প্রায় দশ মাসের জন্য সম্রাটের অনুপস্থিতিতে তিনি রাজ্য প্রশাসনের নিয়ন্ত্রণ নিজের হাতে নেন।

## সেনাপতি হিসাবে
১৫৭২ সালে জেনারেল লস্কর খান মদ্যপ অবস্থায় রাজদরবারে প্রবেশ করেন এবং যে কাউকে তার সাথে যুদ্ধ করতে চ্যালেঞ্জ জানান। তার উচ্ছৃঙ্খল এবং নির্লজ্জ আচরণ মহামান্যকে এতটাই বিরক্ত করেছিল যে তাকে গ্রেপ্তারের আদেশ দেওয়া হয়েছিল, একটি ঘোড়ার লেজের সাথে বেঁধে রাখা হয়েছিল এবং টেনে নিয়ে যাওয়া হয়েছিল এবং অবশেষে কারাগারে দেওয়া হয়। তার স্থলাভিষিক্ত হন শাহবাজ খান, যাকে সম্রাট তার *মীর বকশি* (পেমাস্টার-জেনারেল) বানিয়েছিলেন। তাকে *শাহবাজ খান* উপাধিতে ভূষিত করা হয়।

## তথ্যসূত্র

বিষয়শ্রেণী:মুঘল সেনাপতি
বিষয়শ্রেণী:১৫৯৯-এ মৃত্যু
বিষয়শ্রেণী:মধ্যযুগে ভারত
বিষয়শ্রেণী:১৫২৯-এ জন্ম
বিষয়শ্রেণী:মধ্যযুগীয় ভারত
তৃতীয় গিয়াসউদ্দিন শাহ

**তৃতীয় গিয়াসউদ্দিন শাহ** (শাসনকাল ১৫৬৩-১৫৬৪) ছিলেন বাংলার মুহাম্মদ শাহি রাজবংশের শেষ সুলতান।

## ইতিহাস
১৫৬২ সালের শুরুতে আফগান কররানি রাজবংশ বাংলার বড় এলাকা জয় করে নেয়। ১৫৬৪ নাগাদ তৃতীয় গিয়াসউদ্দিন শাহ তাজ খান কররানি কর্তৃক নিহত হন। ফলে মুহাম্মদ শাহি রাজবংশের সমাপ্তি ঘটে। এরপর কররানি রাজবংশের সূচনা হয়।

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:১৫৬৪-এ মৃত্যু
বিষয়শ্রেণী:মুহাম্মদ শাহ রাজবংশ
সলিল চৌধুরীর চলচ্চিত্রের তালিকা

এ পাতাটি ভারতীয় সুরকার সলিল চৌধুরীর বিস্তারিত চলচ্চিত্র তালিকা।

## চলচ্চিত্র তালিকা
### সুরকার হিসেবে

### গায়ক হিসেবে

## সঙ্গীত বিভাগ

## তথ্যসূত্র

## বহিঃসংযোগ
* 
* চন্দ্রকথাডটতম — সলিল চৌধুরীর চলচ্চিত্রের তালিকা

বিষয়শ্রেণী:অভিনেতাদের চলচ্চিত্র তালিকা
বিষয়শ্রেণী:সলিল চৌধুরী
তাজ খান কররানী

**তাজ খান কররানী** (শাসনকাল ১৫৬৪-১৫৬৬) ছিলেন বাংলা, উড়িষ্যা ও বিহারের অংশবিশেষ শাসনকারী আফগান বংশোদ্ভূত কররানী রাজবংশের প্রতিষ্ঠাতা।

তাজ খান পূর্বে আফগান সম্রাট শের শাহ শুরির অধীনস্থ কর্মচারী ছিলেন। তিনি দক্ষিণ পূর্ব বিহার ও পশ্চিম বাংলার বড় এলাকা দখল করেন। তিনি বাংলার তৎকালীন সুলতানকে হত্যা করেন ও বাংলার নিয়ন্ত্রণ লাভ করেন।

তাজ খানের ছোট ভাই সুলায়মান খান কররানী তার উত্তরসুরি হন।

## আরও দেখুন
*বাংলার শাসকগণ
*বাংলার ইতিহাস
*পশ্চিমবঙ্গের ইতিহাস
*ভারতের ইতিহাস

## তথ্যসূত্র

বিষয়শ্রেণী:১৫৬৬-এ মৃত্যু
বিষয়শ্রেণী:কররানী রাজবংশ
বিষয়শ্রেণী:পশতুন বংশোদ্ভূত ভারতীয় ব্যক্তি
বায়েজিদ খান কররানী

**বায়েজিদ খান কররানী** (শাসনকাল ১৫৭২) ছিলেন কররানী রাজবংশের তৃতীয় শাসক। তার পিতা সুলায়মান খান কররানীর মৃত্যুর পর তিনি ক্ষমতালাভ করেন। ক্ষমতা গ্রহণের পর তিনি মোগলদের সাথে সম্পর্ক ছিন্ন করেন এবং স্বাধীনতা ঘোষণা করেন।

## সংক্ষিপ্ত শাসন
তিনি কয়েকমাস পর্যন্ত শাসন করেন। এরপর তার আত্মীয় হানসু তাকে হত্যা করেন। পরবর্তীতে সুলায়মান খানের বিশ্বস্ত অভিজাতরা হানসুর আধিপত্য খর্ব করেন। বায়েজিদ খানের ছোট ভাই দাউদ খান কররানী এরপর ক্ষমতা গ্রহণ করেন।

## আরও দেখুন
*বাংলার শাসকগণ
*বাংলার ইতিহাস
*ভারতের ইতিহাস

## তথ্যসূত্র

বিষয়শ্রেণী:১৫৭২-এ মৃত্যু
বিষয়শ্রেণী:কররানী রাজবংশ
বিষয়শ্রেণী:গুপ্তহত্যার শিকার ভারতীয় ব্যক্তি
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:১৬শ শতাব্দীতে খুন হওয়া রাজশাসক
জেইন ভিখা

**জেইন ভিখা** () (জন্ম ৯ আগস্ট ১৯৭৪) হলেন একজন দক্ষিণ আফ্রিকান গায়ক ও গীতিকার যিনি ইসলামি নাশিদ সঙ্গীত পরিবেশন করেন। ইউসুফ ইসলাম এবং দাউদ হার্নসিসহ অন্যান্য মুসলিম সঙ্গীতশিল্পীদের সহযোগিতার সাথে যুক্ত হয়ে তিনি বিভিন্ন একক এ্যালবাম ও মিশ্র এ্যালবাম মুক্তি দিয়েছেন।

জেইন মাঝে মধ্যে ড্রামার এবং বিভিন্ন ব্যাকআপ ভোকালিস্টের সঙ্গে সঞ্চালনা করে থাকেন। এছাড়াও তিনি দক্ষিণ আফ্রিকার ডিজনি কার্টুন মুভি "দ্যা লায়ন কিং" এর গায়ক হিসেবে কাজ করেছেন।

## অ্যালবামের তালিকা
*১৯৯৬ - *রিড অল এ্যাবাউট ইট*
*১৯৯৯ - *বেবী*
*২০০০ - *চিলড্রেন অব হ্যাভেন*
*২০০১ - *ফেইথ*
*২০০২ - *আওয়ার ওয়ার্ল্ড*
*২০০৫ - *মাউন্টেইন অব মক্কা*
*২০০৬ - *আল্লাহ নোজ*
*২০০৯ - *১৪১৫: দ্যা বিগিনিং*
*২০১০ - *ফার্স্ট উই নিড দ্যা লাভ*
*২০১০ - *এ ওয়ে অব লাইফ*
*২০১১ - *হোপ*
*২০১১ - *বেটার ডে*

## তথ্যসূত্র

## বহিঃসংযোগ
*
*মাইস্পেস

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার মুসলিম
বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
অসীমতত্ত্ব

**অসীম** প্রাচীন ইউনানি দার্শনিক এনাক্সিমেন্ডারের (Anaximander : জন্ম- মৃত্যু-) একটি দার্শনিক প্রত্যয়। এ-অসীমকে ঘিরেই তার সমস্ত দার্শনিক চিন্তা।

এনাক্সিমেন্ডারের বলেন, সৃষ্টির আদি উপাদান পানি বা এ-জাতীয় কোনো দ্রব্য নয়, এটি এক অনন্ত, অবিনশ্বর, অতীন্দ্রিয় এক অসীম বস্তু। তিনি এটাকে ‘apeiron’ বলে উল্লেখ করেছেন। মহামতি দার্শনিক থেলিসের পানিদর্শনের সমালোচনা করে তিনি এ-মত প্রচার করেন।

এনাক্সিমেন্ডারের মতে, আদি উপাদান বা মূলতত্ত্ব অবশ্যই অসীম হবে। কারণ তা না হলে সৃষ্টি প্রক্রিয়ায় তা ক্রমশ নিঃশেষ হয়ে যাবে। এ-অসীম সত্তা বিশেষত্ব-বর্জিত। নিজে নির্বিশেষ ও সীমাহীন হলেও এর মধ্যে যাবতীয় বিশেষ ও সসীম দ্রব্যের মূল বিদ্যমান।

তার মতে, আদি দ্রব্য হিসেবে অসীমের কোনো উৎপত্তি নেই। এ অসৃষ্ট ও অবিনশ্বর। এর গতিও চিরন্তন। এই অন্তর্নিহিত গতির ফলেই এ থেকে বিশেষ দ্রব্যসমূহ স্বতন্ত্র রূপ লাভ করে। শৈত্য ও উষ্ণ, শুষ্ক ও সিক্ত প্রভৃতি বিপরীতধর্মী পদার্থ প্রতিনিয়ত অসীম থেকে পৃথক হচ্ছে এবং অসীমেই ফিরে যাচ্ছে। এরা সময়ের ক্রমানুসারে একে অন্যের সন্তোষবিধান ও ক্ষতিপূরণ করে থাকে।

এনাক্সিম্যান্দারের এ-দর্শনমত অন্যান্য দার্শনিক কর্তৃক সমালোচিত হয়েছে।

## তথ্যসূত্র

বিষয়শ্রেণী:দর্শন
বিষয়শ্রেণী:দর্শনমত
বিষয়শ্রেণী:পাশ্চাত্য দর্শন
বিষয়শ্রেণী:অধিদর্শনের ধারণা
বিষয়শ্রেণী:সৃষ্টিতত্ত্ব
ভাষিক রূপতত্ত্ব

**ভাষিক রূপতত্ত্ব** (Linguistic Phenomenology) হলো জন ল্যাংশি অস্তিনের (John Langshaw Austin) আবিষ্কৃত ও অনুসৃত একটি পদ্ধতি। এ-পদ্ধতিকে জি. ই. ম্যুরের (G. E. Moore) পদ্ধতির এক সুক্ষ ও পরিশোধিত রূপ হিসেবে গণ্য করা হয়। তিনি বিশেষ করে ম্যুর, ভিতগেনস্তাইন, রাইল ও স্ত্রসনের ভাষাসংক্রান্ত বক্তব্যের উপর ভিত্তি করে এ-পদ্ধতির জানান দেন।

ভাষিক রূপতত্ত্ব সম্পর্কে অস্তিন তার ‘শব্দের অর্থ’ শিরোনামীয় এক প্রবন্ধে উল্লেখ করেন। এ-প্রবন্ধে তিনি গিলবার্ত রাইলের (Gilbert Ryle) সাথে একমত পোষণ করে বলেন, একটি শব্দের অর্থ বলতে কোনো বস্তুকে বুঝায় না। এ-কারণেই বিশ্লেষক ও সংশ্লেষক উক্তির মধ্যে কোনো সাধারণ পার্থক্য নির্দেশ করা সম্ভব নয়। যেহেতু অর্থ বলতে একাধিক অংশের সমবায়ে গঠিত কোনো বস্তুকে বুঝায় না, সেহেতু ‘এ-উক্তির বিধেয় কি তার উদ্দেশ্যের অংশের অর্থ’- এ-প্রশ্নের কোনো সঠিক উত্তর সবসময় পাওয়া যায় না। বিশেষ বিশেষ শব্দের অর্থসংক্রান্ত প্রশ্নের উত্তরে বিভিন্ন ধরনের জটিল বিশেষ উত্তর থাকতে পারে। রাইলের ন্যায় তিনি সার্বিক মতবাদসমূহকে ‘যদি কোনো শব্দের অর্থ থাকে, তবে এমন একটি বস্তু থাকা চাই, যা ঐ-শব্দের অর্থ’- এ-ধারণার উপর আরোপ করেন। ‘কোনো উক্তিকে সত্য বলার অর্থ একে শুধু অনুমোদন করা এবং বাষা-বহির্ভূত জগতের সাথে এর সম্বন্ধ সম্পর্কে কিছু বলা নয়’- স্ত্রসনের (Peter Fredrick Strawson) এ-মতের বিরুদ্ধে তিনি বলেন যে, উক্তির সত্যতা নিহিত থাকে তথ্যের সাথে তার মিলের মধ্যে।

ল্যাংশি অস্তিনের হাতে পড়ে প্রচলিত ভাষাদর্শন একটি সুনির্দিষ্ট রূপ ও স্বকীয়তা লাভ করে। তিনি দেখলেন, অতীতের অধিকাংশ দর্শনেই ভাষার নিয়মাবলি কতিপয় মুষ্টিমেয় পছন্দমাফিক দৃষ্টান্তে সীমাবদ্ধ। তার চেষ্টা ছিল শব্দাবলির প্রকৃত ব্যবহারে সতর্ক এবং বিস্তারিত অনুসন্ধানের মাধ্যমে ব্যাপক ও বিচিত্র দৃষ্টান্তের সাহায্যে ভাষার নিয়মাবলি প্রতিষ্ঠা করা। এ-লক্ষ্য-অর্জনে তিনি ভিতগেনস্তাইন ও রাইলকে অতিক্রম করে যান।

## তথ্যসূত্র

বিষয়শ্রেণী:২০শ শতাব্দীর দর্শন
বিষয়শ্রেণী:বিশ্লেষণী দর্শন
বিষয়শ্রেণী:ভাষাদর্শন
বিষয়শ্রেণী:সাধারণ ভাষা দর্শন
টঙ্গী

**টঙ্গী** বাংলাদেশের গাজীপুর জেলার একটি শিল্প নগরী। প্রশাসনিকভাবে টঙ্গী থানা গাজীপুর সিটি কর্পোরেশন-এর অন্তর্ভুক্ত, এটি ঢাকা শহরের উত্তর সীমান্তে অবস্থিত যা, ১৭৮৬ সালে গোড়াপত্তন হয়।   টঙ্গীর জনসংখ্যা প্রায় ৩৫০,০০০ এবং এখানে মুসলিম বিশ্ব এর দ্বিতীয় বৃহত্তম জমায়েত *টঙ্গীর [[বিশ্ব ইজতেমা]]* অনুষ্ঠিত হয়।  এখানে বিসিক শিল্পাঞ্চল আছে যা বছরে ১৫০০ কোটি টাকার পণ্য উৎপাদন করে। টঙ্গী শহিদ স্মৃতি স্কুল প্রাঙ্গনে মহান মুক্তিযুদ্ধকালে সংঘটিত গণহত্যার কবর আছে। 

২০১৩ সালের ৭ জানুয়ারি প্রশাসনিক পুনর্বিন্যাস সংক্রান্ত জাতীয় কমিটির (নিকার) সভায় টঙ্গী ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত অনুমোদন হয় এবং ১৬ জানুয়ারি, ২০১৩ তারিখে গাজীপুর সিটি কর্পোরেশনের গেজেট প্রকাশিত হয়। 

## ভূগোল ও প্রশাসন
টঙ্গী থানা ১৯৮৩ সালে গাজীপুর সদর উপজেলা এবং জয়দেবপুর নিয়ে গঠিত। এটি ঢাকা শহরের উত্তর পাশেই অবস্থিত। এটি ঢাকা বিভাগের গাজীপুর জেলার অন্তর্গত।  তুরাগ নদী ঢাকা শহরকে টঙ্গী থেকে আলাদা করেছে। টঙ্গীর অন্তর্গত কিছু এলাকা |

* পাগার
* গোপালপুর
* টঙ্গী বিসিক
* আরিচপুর
* মরকুন 
* মিরাস পাড়া
* হিমার দিঘী
* নোয়াগাঁও
* শোলারগাতি
* শিলমুন
* বনমালা
* এরশাদনগর
* গাজীপুরা
* দত্তপাড়া
* খোরতোইল
* সাতাইশ
* ভদম
* বাকরল
* অ্যান্ড্রল
* দাড়াইল
* চক ভদম
* তিলারগাতি
* দেওরা
* চেরাগ আলী
* আউচপাড়া
* মাসিমপুর

## জনসংখ্যা
অনেক টঙ্গীবাসী প্রধানত বাসে করে ঢাকায় যাতায়াত করে। এই এলাকাতে প্রচুর শিল্প কারখানা আছে। যেখানে প্রচুর লোক কাজ করে।  তুরাগ নদীর তীরে টঙ্গী শহর অবস্থিত।
যোগাযোগব্যবস্থা]]
ঐতিহ্যবাহী রেলওয়ে স্টেশন টঙ্গী জংশন
টঙ্গী রেল স্টেশনটি গাজীপুর জেলার টঙ্গী শহরের মধ্যে অবস্থিত।এটি বিমানবন্দর ও ধীরাশ্রম স্টেশনের মধ্যবর্তী স্টেশন।টঙ্গী-ভৈরব-আখাউড়া লাইন এই স্টেশন  থেকে শুরু হয়েছে।টঙ্গী বিশ্ব ইজতেমার সময় এটি যোগাযোগের প্রাণকেন্দ্র হিসেবে পরিণত হয় তখন এই স্টেশনে অতিরিক্ত ট্রেন যাতায়াত করে।স্টেশনটি দুটি ডুয়েল গেজ লাইন এবং দুটি প্লাটফর্ম দিয়ে সেবা প্রধান করে থাকে।
    
## প্রতিষ্ঠানসমূহ
* টঙ্গী সরকারি কলেজ
* সফিউদ্দিন সরকার একাডেমি এন্ড কলেজ
* টঙ্গী পাইলট স্কুল এন্ড গার্লস কলেজ
* মামদী মোল্যা উচ্চ বিদ্যালয়
* সাহাজউদ্দিন সরকার মডেল উচ্চ মাধ্যমিক বিদ্যালয়
* সিরাজ উদ্দিন সরকার বিদ্যানিকেতন এন্ড কলেজ
* আশরাফ টেক্সটাইল উচ্চ বিদ্যালয়
* মজিদা সরকারি উচ্চ বিদ্যালয়
* তামিরুল মিল্লাত কামিল মাদরাসা (টঙ্গী শাখা)
* টঙ্গী ইসলামীয়া আলীম মাদ্রাসা
* নোয়াগাঁও এম. এ. মজিদ মিয়া উচ্চ বিদ্যালয়
* দি স্কলার্স স্কুল এন্ড কলেজ
* অলিম্পিয়া টেক্সটাইল মিল উচ্চ বিদ্যালয়
* মিরাশ পাড়া হামিদিয়া দাখিল মাদ্রাসা
* সিলমুন আব্দুল হাকিম মাস্টার উচ্চ বিদ্যালয়

## উল্লেখযোগ্য ব্যক্তি
* আহসানউল্লাহ মাস্টার, সাবেক সংসদ সদস্য গাজীপুর-২ আসন।
* জাহিদ আহসান রাসেল, সাবেক  যুব ও ক্রীড়া প্রতিমন্ত্রী ও বর্তমান সংসদ সদস্য গাজীপুর-২ আসন।
* হাসান উদ্দিন সরকার, সাবেক সংসদ সদস্য গাজীপুর-২
* এ্যাড. আজমত উল্লাহ খান, টঙ্গী পৌরসভা (বর্তমান বিলুপ্ত) এর মেয়র
* শাহ্ হোসেন ইকবাল, টঙ্গী ছাত্রলীগ এর প্রতিষ্টাতা সাধারণ সম্পাদক

## তথ্যসূত্র

বিষয়শ্রেণী:গাজীপুর জেলার জনবহুল স্থান
বিষয়শ্রেণী:ঢাকার উপশহর
বিষয়শ্রেণী:গাজীপুর সদর উপজেলা
সূরা রাদ

**আর-রাদ** (, *বজ্রনাদ*) কুরআনের ১৩ তম সূরা, এর আয়াত সংখ্যা ৪৩টি। আর-রাদ সূরাটি মদিনায় অবতীর্ণ হয়েছে।

## নামকরণ
এই সূরার তেরো নম্বর (আরবী) আয়াতের বাক্যাংশের “আর্‌ রা’দ” শব্দটিকে এ সূরার নাম হিসেবে গণ্য করা হয়েছে। এ সূরায় “রাদ” উল্লেখিত হয়েছে বা “রা’দ”-এর কথা বলা হয়েছে।

## তথ্যসূত্র

## বহিঃসংযোগ
* আর-রাদ'র বাংলা অনুবাদ

বিষয়শ্রেণী:সূরা
দাউদ খান কররানী

**দাউদ খান কররানী** (শাসনকাল ১৫৭২-১২ জুলাই ১৫৭৬) ছিলেন কররানী রাজবংশের এবং শাহী বাংলার সর্বশেষ সুলতান। তাঁর বাবা সুলায়মান খান কররানীর রাজত্বকালে তিনি ৪০,০০০ অশ্বারোহী, ৩,৬০০ হাতি, ১১,৪০,০০০ পদাতিক ও ২০,০০০ কামানের এক বাহিনীর নেতৃত্বে ছিলেন। তিনি বর্তমান ভারতের দক্ষিণ-পশ্চিম অঞ্চল আক্রমণ করেন।

## মোগল-আফগান যুদ্ধ
দাউদ খান বাংলা সালতানাত নিয়ে সন্তুষ্ট ছিলেন না। তিনি শের শাহ শুরির মত উচ্চাভিলাষী ছিলেন এবং সমগ্র ভারত উপমহাদেশ জয়ের স্বপ্ন দেখতেন। কিন্তু সম্রাট আকবরের সাথে তার শত্রুতা সৃষ্টি হয়।

## জামানিয়া আক্রমণ
সম্রাট আকবর গুজরাটে যুদ্ধে ব্যস্ত থাকার সময় দাউদ খান গাজীপুরের কাছে জামানিয়া আক্রমণ করেন। আফগান সেনারা জামানিয়া দখল করে এর দুর্গ অধিকার করে নেয়। আকবর তার জৌনপুরের গভর্নর মুনিম খানকে দাউদ খানের বিরুদ্ধে অগ্রসর হতে নির্দেশ দেন। মুনিম খান তার বন্ধু দাউদ খানের প্রধানমন্ত্রী লোদি খানের সাথে পাটনায় সাক্ষাত করেন এবং শান্তি স্থাপনে সম্মত হন। তবে এই সিদ্ধান্ত আকবর বা দাউদ খান কাউকেই সন্তুষ্ট করতে পারেনি। পরবর্তীতে দাউদ খান লোদি খানকে শাস্তি দেন।

## পাটনার যুদ্ধ
১৫৭৩ সালে মুনিম খান বিহার আক্রমণ করেন। ফলে দাউদ খান পিছু হটতে বাধ্য হন। তিনি পাটনায় আশ্রয় নেন। দাউদ খান কাতলু লোহানি, গুজার খান কররানী ও শ্রী হরিকে মোগলদের বিরুদ্ধে প্রেরণ করেন। মুনিম খান টোডরমল ও মানসিংকে নিয়ে হাজিপুর আক্রমণ করেন। ব্যাপক সংঘর্ষের পর আফগানরা বিজয়ী হয়। আকবর এরপর হাজিপুরের দুর্গ দখল করে নেন। এটি আফগানদের রসদ সরবরাহের উৎস ছিল। আফগানরা এর ফলে প্রতিকূল অবস্থায় পড়ে এবং বাংলায় পিছু হটে। মুনিম খান কে বাংলা ও বিহারের গভর্নর নিয়োগ দিয়ে ফিরে যান। তাকে সাহায্য করার জন্য টোডরমলকে রেখে যাওয়া হয়।
থাম্ব|তুকারোই যুদ্ধের মানচিত্র

## তুকারয়ের যুদ্ধ
 
থাম্ব|ডান|তুকারয়ের যুদ্ধে অশ্বারোহণে দাউদ খাঁন কররনী
১৫৭৫ সালের ৩ মার্চ মোগল ও আফগানদের মধ্যে তুকারয়ের যুদ্ধ সংঘটিত হয়। যুদ্ধের পর আফগানরা উড়িষ্যার কটকের দিকে পিছু হটে। মোগলরা তৎকালীন বাংলার আফগান রাজধানী তান্ডা দখল করে নেয়। মুনিম খান তান্ডা থেকে গৌড়ে রাজধানী সরিয়ে নেন। কটকের সন্ধিতে দাউদ খান বাংলা ও বিহারকে মোগলদের কাছে ছেড়ে দেন এবং নিজে উড়িষ্যায় রয়ে যান। ছয় মাস পর প্লেগ ছড়িয়ে পড়লে মুনিম খান অক্টোবরে মৃত্যুবরণ করেন। এরপর কালাপাহাড় ও ঈসা খান মোগল বিরুদ্ধে লড়াই করেন। দাউদ খান গৌড় পুনরায় অধিকারের জন্য উড়িষ্যা থেকে ফিরে আসেন।

## রাজমহলের যুদ্ধ
আকবর এরপর খান জাহান কুলির অধীনে একটি বাহিনী প্রেরণ করেন। তিনি তেলিয়াগড়হি দখল করে রাজমহলের দিকে অগ্রসর হন। দুই বাহিনী রাজমহলের যুদ্ধক্ষেত্রে মুখোমুখি হয়। যুদ্ধ অনেক দিন ধরে চলতে থাকে। বিহারের গভর্নর মোজাফফর খান তুরবাতি ও অন্যান্য সেনাপতিদের আকবর তাদের সাথে যোগ দেয়ার নির্দেশ দেন। অন্যদিকে দাউদ খানের পাশে অন্যান্য গুরুত্বপূর্ণ আফগান নেতা, জুনায়েদ, কুতলু খান ও কালাপাহাড় ছিলেন। ভয়াবহ যুদ্ধের পর ১৫৭৬ সালের ১২ জুলাই ভয়াবহ যুদ্ধের পর দাউদ খান চূড়ান্তভাবে পরাজিত ও নিহত হন।

তার মৃত্যুর পর বাংলা সরাসরি মোগলদের অধীনে চলে আসে। এরপর থেকে বাংলা সুবা একজন সুবেদারের অধীনে শাসিত হতে থাকে।

## আরও দেখুন
*বাংলার শাসকগণ
*ভারতের ইতিহাস
*বাংলার ইতিহাস

## তথ্যসূত্র

বিষয়শ্রেণী:১৫৭৬-এ মৃত্যু
বিষয়শ্রেণী:কররানী রাজবংশ
বিষয়শ্রেণী:পশতুন বংশোদ্ভূত ভারতীয় ব্যক্তি
ঘাসকাটা যন্ত্র

**ঘাসকাটা যন্ত্র**  একটি যন্ত্র যা ঘাস কাটার জন্য ব্যবহৃত হয়। এটি প্রধানত তিন ধরনের য়ে থাকে। গ্যাস, রীল এবং ইলেকট্রিক। লন মাওয়ার বা ঘাসকাটা যন্ত্র এমন একটি মেশিন যা এক বা একাধিক ঘূর্ণী ব্লেড ব্যবহার করে যে কোনো উচ্চতার ঘাস কাটতে সক্ষম। হস্তচালিত ব্লেড যা কিনা ধাক্কার মাধ্যমে শক্তি সংগ্রহ করতে পারে অথবা বিদ্যুতচালিত মোটর অথবা অন্তর্দহ ইঞ্জিনের মাধ্যমে এটি চালিত হতে পারে। কিছু ঘাসকাটা যন্ত্র ঘাস কেটে সংগ্রহ করতে পারে অথবা জমির উপর ছিটিয়ে দিতে পারে।
ঘাসকাটা যন্ত্রে প্রধানত দুই ধরনের ব্লেড ব্যবহৃত হয়। একক ব্লেড দ্বারা চালিত যন্ত্র যা শুধুমাত্র একটি অক্ষে ঘুরতে পারে তাকে ঘূর্ণন ঘাসকাটা যন্ত্র বলা হয়। 
বিভিন্ন প্রকার কাজের জন্য বিভিন্ন প্রকার ঘাসকাটা যন্ত্র রয়েছে। পেশিশক্তি চালিত সবচেয়ে ছোট ধরনটি বাসাবাড়ির উঠান এবং বাগান পরিষ্কার করতে ব্যবহৃত হয়। গল্ফ খেলার উঠান এবং শহরের উদ্যান পরিষ্কার করার ক্ষেত্রে বৃহৎ ইঞ্জিনচালিত ঘাসকাটা যন্ত্র ব্যবহার করা হয়।

## উত্পত্তি
লন মোয়ার মধ্যযুগ থেকে উত্তর ইউরোপে অভিজাততন্ত্রের সঙ্গে জনপ্রিয় হয়ে ওঠে।
## তথ্যসূত্র



বিষয়শ্রেণী:কাটার সরঞ্জাম
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:বাগান করার সরঞ্জাম
বিষয়শ্রেণী:ইংরেজ উদ্ভাবন
বিষয়শ্রেণী:গৃহস্থালী সরঞ্জাম
সূরা বালাদ

**সূরা আল-বালাদ** ( , *নগরী*, *দেশ*) মুসলমানদের ধর্মীয় গ্রন্থ কুরআনের ৯০ তম সূরা; এর আয়াত অর্থাৎ বাক্য সংখ্যা ২০ এবং রূকু তথা অনুচ্ছেদ সংখ্যা ১। সূরা আল-বালাদ মক্কায় অবতীর্ণ হয়েছে।
## নামকরণ
এই সূরাটির প্রথম আয়াতের َآ اٌقْسِمُ بِهآذَا الْبَلَدِ বাক্যাংশের الْبَلَدِ শব্দটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে البلد (‘বালাদ’) শব্দটি আছে এটি সেই সূরা।

## সারমর্ম
* ১-৭ মানুষ যদিও মাটির সৃষ্ট, তবুও তারা ধনসম্পদ নিয়ে গর্ব করে
* ৮-১৬ বন্দীদের মুক্তি এবং দরিদ্র ও অনাথদের খাওয়ানো হবে।
* ১৭-২০ ডান ও বাম হাতের সঙ্গীদের বর্ণনা।

## শানে নুযূল
বিষয়বস্তু ও লেখনী থেকে ধারণা করা যায় এই সূরাটি মক্কায় অবতীর্ণ প্রথম সূরাগুলোর একটি। তবে সূরাটিতে এমন ইঙ্গিত পাওয়া যায় যা থেকে মনে হয় এটি এমন এক সময়ে নাযিল হয়েছিল যখন মক্কার অবিশ্বাসী গোষ্ঠীভুক্ত মানুষেরা মুহাম্মদের বিরুদ্ধে তাদের বিরোধ ঘোষণা করেছিল এবং তার উপর অত্যাচার করাকে আইণতঃ সিদ্ধ বলে স্থাপন করে নিয়েছিল।

## বিষয়বস্তুর বিবরণ
সাইয়ীদ আবুল আল মওদুদি (মৃত্যু ১৯৭৯) বর্ণিত তাফসীর তাফহিম আল-কুরআনে উল্লেখ রয়েছে, এই সুরার মূল উদ্দেশ্য পৃথিবীতে মানুষের প্রকৃত অবস্থান সম্পর্কে বর্ণনা দেওয়া। আর এ কথা জানানো যে, সৃষ্টিকর্তা মানুষের সামনে ভালো ও খারাপ দুই পথের দিশা দেখিয়েছেন এবং কোন পথটি সঠিক এবং অনুসরণীয় সেটি বিবেচনা করার ক্ষমতা প্রদান করেছেন। এখন এটি মানুষের সিদ্ধান্ত যে সে কোন পথটি বেছে নেবে। সে কি সৎকর্ম করে প্রকৃত সুখী হবে নাকি অপকর্মে লিপ্ত হয়ে ধ্বংসের পথে অগ্রসর হবে।

প্রথমত যেই মক্কায় মক্কাবাসীদের দ্বারা মুহাম্মদ সমস্যার সম্মুখীন হয়েছিল, সেই মক্কাকে সত্যের সাক্ষী হিসাবে উল্লেখ করা হয়েছে যে, এই পৃথিবী মানুষের জন্য বিশ্রাম ও স্বাচ্ছন্দ্যের জায়গা নয়, যেখানে মানুষ আনন্দ-উল্লাসপূর্ণ জীবনযাপন করবে। বরং তিনি মানুষকে কঠোর পরিশ্রম ও সংগ্রামের জন্য সৃষ্টি করেছেন। যদি এই কথাটি সূরা নাজমের ৩৯ নম্বর আয়াতেও রয়েচে (*লাইসা লিল ইনসানি ইল্লা মা সা'আ* আর এই যে মানুষের জন্য কিছুই থাকবে না যার জন্য সে চেষ্টা না করে)। এ বিষয়টি স্পষ্ট হয়ে যায় যে, এই পৃথিবীতে মানুষের ভবিষ্যত তার পরিশ্রমের উপর নির্ভর করে।

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী:ইসলামি পরকালবিদ্যা
বিষয়শ্রেণী:মক্কা
বিষয়শ্রেণী:পরকাল
সংযুক্ত আরব প্রজাতন্ত্র

**সংযুক্ত আরব প্রজাতন্ত্র** ( **) নামক ইউনিয়নটি মিশর ও সিরিয়া নিয়ে গঠিত ছিল। ১৯৫৮ সালে এর সৃষ্টি হয় ও ১৯৬১ সাল পর্যন্ত এই ইউনিয়ন টিকে থাকে। তবে মিশর ১৯৭১ সাল পর্যন্ত "সংযুক্ত আরব প্রজাতন্ত্র" নামে সরকারিভাবে পরিচিত ছিল। জামাল আবদেল নাসের এর রাষ্ট্রপতি ছিলেন। সূচনার প্রাথমিক সময়ে (১৯৫৮-১৯৬১) এটি উত্তর ইয়েমেনের সাথে গঠিত কনফেডারেশন সংযুক্ত আরব রাষ্ট্রের সদস্য ছিল।

## তথ্যসূত্র

বিষয়শ্রেণী:সর্ব-আরববাদ
বিষয়শ্রেণী:১৯৫৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৮৫৮-এ আফ্রিকায় প্রতিষ্ঠিত
বিষয়শ্রেণী:১৯৫৮-এ এশিয়ায় প্রতিষ্ঠিত
বিষয়শ্রেণী:আরব লিগ
বিষয়শ্রেণী:আফ্রিকার প্রাক্তন রাষ্ট্র
বিষয়শ্রেণী:প্রাক্তন প্রজাতন্ত্র
বিষয়শ্রেণী:গাজা ভূখণ্ড
বিষয়শ্রেণী:প্রাক্তন আরব রাষ্ট্র
বিষয়শ্রেণী:সাবেক সমাজতান্ত্রিক প্রজাতন্ত্র
সংযুক্ত আরব রাষ্ট্র

**সংযুক্ত আরব রাষ্ট্র** (স্থায়িত্বকাল ১৯৫৮-১৯৬১) ছিল সংযুক্ত আরব প্রজাতন্ত্র (মিশর ও সিরিয়া) এবং উত্তর ইয়েমেনের সমন্বয়ে গঠিত একটি কনফেডারেশন।

১৯৫৮ সালে মিশর ও সিরিয়ার সমন্বয়ে গঠিত সংযুক্ত আরব প্রজাতন্ত্র ছিল একটি সার্বভৌম রাষ্ট্র। একই বছর মিশরের সাথে প্রতিরক্ষা চুক্তিতে আবদ্ধ উত্তর ইয়েমেন এই নতুন রাষ্ট্রের সাথে যোগ দেয় এবং এর ফলে সংযুক্ত আরব রাষ্ট্র নামক কনফেডারেশন গড়ে উঠে। ইয়েমেন অন্য রাষ্ট্রগুলোর মত না হয়ে নিজের স্বাধীনতা বজায় রাখে এবং জাতিসংঘ সদস্যপদ ও পৃথক দূতাবাস রক্ষা করে চলে।

ইউনয়ন বা কনফেডারেশন কোনোটিই প্যান-আরবিজম বা আরব জাতীয়তাবাদের ক্ষেত্রে ভূমিকা পূর্ণ করতে সক্ষম হয়নি। ১৯৬১ সালে এর বিলুপ্তি ঘটে।

## আরও দেখুন
* সংযুক্ত আরব প্রজাতন্ত্র, মিশর ও সিরিয়ার সমন্বয়ে গঠিত ফেডারেশন (১৯৫৮–১৯৬১)।
* আরব ফেডারেশন, ইরাক ও জর্ডানের সমন্বয়ে গঠিত কনফেডারেশন (১৯৫৮)।
* ফেডারেশন অব আরব রিপাবলিকস (১৯৭১–১৯৭৭)।

বিষয়শ্রেণী:আরব জাতীয়তাবাদ
বিষয়শ্রেণী:আরব একত্রীকরণ
বিষয়শ্রেণী:১৯৫৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৬১-এ প্রতিষ্ঠিত রাষ্ট্র ও অঞ্চল
বিষয়শ্রেণী:সর্ব-আরববাদ
বিষয়শ্রেণী:প্রাক্তন আরব রাষ্ট্র
কররানী রাজবংশ

**কররানী রাজবংশ** সুলতান তাজ খান কররানী কর্তৃক ১৫৬৪ সালে স্থাপিত হয়। কররানীরা আফগান বংশোদ্ভূত ছিলেন। এটি বাংলা সালতানাতের শেষ রাজবংশ।

## প্রতিষ্ঠা
তাজ খান পূর্বে আফগান সম্রাট শের শাহ শুরির একজন কর্মচারী ছিলেন। ১৫৬২ থেকে ১৫৬৪ সাল পর্যন্ত তাজ খান দক্ষিণ পূর্ব বিহার ও পশ্চিম বাংলা দখল করেন। বাংলার তৎকালীন সুলতানের হত্যার পর তিনি বাংলার ক্ষমতা লাভ করে। সোনারগাঁওয়ে তার রাজধানী ছিল। তাজ খানের পর সুলায়মান খান কররানী সুলতান হন। ১৫৬৫ সালে তিনি রাজধানী গৌড় থেকে তান্ডায় নিয়ে আসেন। সুলায়মান খান উড়িষ্যাকে স্থায়ীভাবে কররানী শাসনের অন্তর্ভুক্ত করেন। তিনি মোগল সম্রাট আকবরের সার্বভৌমত্ব স্বীকার করে নেন। তার প্রধানমন্ত্রী লোদি খান মোগলদের উপহার সামগ্রী প্রদান করেন। কুচ বিহার থেকে পুরী ও সোন নদী থেকে ব্রহ্মপুত্র নদী পর্যন্ত সুলায়মান খানের কর্তৃত্ব ছিল।

## মোগল আক্রমণ
১৫৭৪ সালের ২৫ সেপ্টেম্বর মোগল সেনাপতি মুনিম খান কররানীদের রাজধানী তান্ডা জয় করেন। ১৫৭৫ সালের ৩ মার্চ তুকারয়ের যুদ্ধের পর শেষ কররানী সুলতান দাউদ খান কররানী উড়িষ্যার দিকে সরে যান। যুদ্ধের পর কটকের সন্ধি নামের সন্ধি হয়। এর ফলে দাউদ খানকে বাংলা ও বিহার হারাতে হয় ও শুধুমাত্র উড়িষ্যা তার হাতে রয়ে যায়। ১৫৭৫ সালের অক্টোবরে মুনিম খান ৮০ বছর বয়সে মৃত্যুবরণ করলে সন্ধি ভেঙে যায়। দাউদ খান সুযোগ গ্রহণ করে বাংলা আক্রমণ করেন এবং আকবরের কাছ থেকে স্বাধীনতা ঘোষণা করেন। ১৫৭৬ সালের ১২ জুলাই রাজমহলের যুদ্ধে কররানীরা পরাজিত হয়। এতে প্রথম খান জাহান মোগলদের সেনাপতি ছিলেন। দাউদ খানকে হত্যা করা হয়। তবে বারো ভূইয়া বলে পরিচিত আফগান ও স্থানীয় জমিদাররা ঈসা খানের নেতৃত্বে প্রতিরোধ অব্যাহত রাখে। পরবর্তীতে ১৬১২ সালে সম্রাট জাহাঙ্গীরের সময় বাংলা চূড়ান্তভাবে মোগল প্রদেশে পরিণত হয়।

## আরও দেখুন
* সুরি সাম্রাজ্য
* লোদি রাজবংশ
* ভোপাল রাজ্য

## তথ্যসূত্র


বিষয়শ্রেণী:বাংলার শাসক
বিষয়শ্রেণী:পশতুন রাজবংশ
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলার ইতিহাস
বিষয়শ্রেণী:ভারতের ইতিহাস
বিষয়শ্রেণী:বাংলা সালতানাত
বিষয়শ্রেণী:বাংলার রাজবংশ
বিষয়শ্রেণী:সুন্নি মুসলিম রাজবংশ
মোহাম্মদ হোসেন খান

**মোহাম্মদ হোসেন খান** বাংলাদেশের একজন শিক্ষাবিদ, সাহিত্যিক ও কলামিস্ট ছিলেন।

## প্রারম্ভিক জীবন
মোহাম্মদ হোসেন ১৯৪০ সালের ১৪ আগস্ট চট্টগ্রামের আনোয়ারা উপজেলার পরৈকোড়া গ্রামে জন্মগ্রহণ করেন। তার বাবার নাম মোহাম্মদ ইসমাইল খান ও মা এর নাম ফাতেমা খানম।
## শিক্ষা জীবন
খান ১৯৫৬ সালে কাজেম আলী স্কুল এন্ড কলেজ থেকে ম্যাট্রিক পাশ করেন। তিনি ঢাকা আর্ট কলেজ ও চট্টগ্রাম কলেজেও পড়াশোনা করেছেন এবং ঢাকা বিশ্ববিদ্যালয় থেকে বাংলায় এম.এ ডিগ্রি লাভ করেন।

## কর্ম ও রাজনৈতিক জীবন
তিনি ১৯৫২ সালের ভাষা আন্দোলনের সময় থেকে ছাত্র রাজনীতির সাথে যুক্ত হয়ে পড়েন। পরবর্তীতে তমদ্দুন মজলিসের সাথে যুক্ত হয়ে কাজ করেন। ষাট এর দশকের শুরুতে ছাত্র আন্দোলনের সাথে যুক্ত হয়ে পড়েন। খান ১৯৬২ সালে চট্টগ্রামে প্রথম শহীদ দিবস পালন করতে গিয়ে মুসলিম ইন্সটিটিউট হলে সমাবেশ শেষ করে মিছিলের সময় ফেরদৌস আহমদ কোরাইশী, রশীদ আল ফারুকী, মোহাম্মদ নুরুল্লা, মুহসীনসহ গ্রেফতার হন। এরাই হলেন চট্টগ্রামে প্রথম ছাত্র রাজবন্দী। ঢাকা বিশ্ববিদ্যালয়ে পড়াশোনার সময়ে তিনি সর্বদলীয় ছাত্র সংগ্রাম পরিষদের কোষাধ্যক্ষ হিসেবে দায়িত্ব পালন করেন। তিনি ছাত্র শক্তির কেন্দ্রীয় সভাপতি নির্বাচিত হন। তিনি ঢাকার আবুজর গিফারী কলেজে যোগ দিয়ে কলেজের প্রতিষ্ঠাতা সহ-সম্পাদক ও অধ্যাপক হিসেবে দায়িত্ব পালন করেন।
দৈনিক আজাদী পত্রিকায় দীর্ঘদিন ধরে তিনি ইবনে সাজ্জাদ ছদ্মনামে বিরস রচনা নামে সাপ্তাহিক কলাম লিখেছেন। এছাড়া প্রতীতির পংক্তিমালা, কাঙ্গালের বাসিকথা তার উল্লেখযোগ্য গ্রন্থ। সুফিতত্ত্ব বাউল, দেহতত্ত্ব দর্শন ও তুলনামূলক ধর্মতত্ত্বের নিরলস গবেষক ছিলেন মোহাম্মদ হোসেন খান।

## মৃত্যু
২০১৩ সালের ১৪নভেম্বর সন্ধ্যা সাড়ে ৬টায় হৃদরোগে আক্রান্ত হয়ে মৃত্যুবরণ করেন।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:চট্টগ্রাম জেলার শিক্ষাবিদ
বিষয়শ্রেণী:চট্টগ্রাম কলেজের প্রাক্তন শিক্ষার্থী
লাসা দাঙ্গা, ১৭৫০

**লাসা দাঙ্গা** তিব্বতের লাসা শহরে সংঘটিত একটি মাঞ্চু বিরোধী দাঙ্গা। এই দাঙ্গা ১৭৫০ খ্রিষ্টাব্দের ১১ই নভেম্বর শুরু হয় এবং বেশ কিছুদিন চলে। মাঞ্চু আম্বানদের দ্বারা 'গ্যুর-মেদ-র্নাম-র্গ্যাল () নামক তিব্বতের শাসকের হত্যাকাণ্ডের ফলশ্রুতিতে এই দাঙ্গার সূত্রপাত ঘটে। এই দাঙ্গায় দুইজন মাঞ্চু আম্বান ছাড়াও একান্নজন চীনা সৈনিক ও ৭৭ জন চীনা নাগরিককে তিব্বতী জনতারা হত্যা করে।

## প্রেক্ষাপট
১৭৪৭ খ্রিষ্টাব্দে মধ্য তিব্বতের শাসক ফো-ল্হা-নাস-ব্সোদ-নাম্স-স্তোব্স-র্গ্যাস () মৃত্যুবরণ করলে তার দ্বিতীয় পুত্র 'গ্যুর-মেদ-র্নাম-র্গ্যাল () তিব্বতের শাসনভার লাভ করেন। তিনি সপ্তম দলাই লামার সঙ্গে ভালো সম্পর্ক রাখতে উৎসাহী ছিলেন না এবং চিং সাম্রাজ্যের শত্রু দ্জুঙ্গার মোঙ্গলদের দিকে সন্ধি স্থাপনের চেষ্টা শুরু করেন। চিং সাম্রাজ্যের অনুগত হওয়ার কারণে তিনি 'গুর-মেদ-য়ে-শেস-ত্শে-ব্র্তান () নামক তার জ্যৈষ্ঠ ভ্রাতাকেও হত্যা করেন বলে চীনারা দাবী করেন।

## 'গ্যুর-মেদ-র্নাম-র্গ্যালকে হত্যা
তিব্বত শাসনের জন্য চিং সাম্রাজ্যের দুই উচ্চপদস্থ প্রতিনিধি ফুসিন ও লাব্দোন নামক দুই আম্বান 'গ্যুর-মেদ-র্নাম-র্গ্যালকে হত্যার ষড়যন্ত্র করেন। ১৭৫০ খ্রিষ্টাব্দের ১১ই নভেম্বর এই দুই আম্বান তাকে একটি সভার জন্য আমন্ত্রণ জানান। সেখানে ফুসিন তাকে পেছন থেকে চেপে ধরেন এবং লাব্দোন তার বুকে তরোয়াল ঢুকিয়ে দেন। এই ঘটনা ব্লো-ব্জাং-ব্ক্রা-শিস () নামক এক কর্মচারী দেখতে পেয়ে যান। তিনি এই দুই হত্যাকারীদের থেকে লুকিয়ে কোনক্রমে পালিয়ে যেতে সক্ষম হন।

## দাঙ্গা
ব্লো-ব্জাং-ব্ক্রা-শিস এই হত্যাকাণ্ডের খবর ছড়িয়ে দেন। অল্প সময়ের মধ্যে লাসা শহরের প্রায় এক হাজার সশস্ত্র নাগরিক আম্বানদের বাসস্থানের বাইরে সমবেত হয়। সপ্তম দলাই লামা তার পক্ষ থেকে প্রথম র্বা-স্গ্রেং রিন-পো-ছে ঙ্গাগ-দ্বাং-ম্ছোগ-ল্দানের নেতৃত্বে একদল প্রতিনিধিকে জনতাদের শান্ত করতে পাঠান কিন্তু তারা তা করতে ব্যর্থ হন। উত্তেজিত জনতা আম্বানদের বাসস্থান জ্বালিয়ে দেয়। লাব্দোন উত্তেজিত জনতার সাথে লড়তে গিয়ে মারা যান ও বহু অস্ত্রের আঘাতে আহত ফুসিন আত্মহত্যা করেন। আম্বানদের বাঁচাতে গিয়ে উনপঞ্চাশজন মাঞ্চু সৈনিক ও দুইজন অফিসারের মৃত্যু ঘটে। জনতা এরপর এই সৈন্যদের সম্পত্তি লুঠ করে। এই দাঙ্গায় সাতাত্তর জন চীনা নাগরিক মারা যান ও প্রায় ২০০ জন চীনা নাগরিক পোতালা প্রাসাদে আশ্রয় গ্রহণ করেন। এই দাঙ্গা খুব তাড়াতাড়ি বন্ধ হয়ে যায়। তিব্বতের প্রশাসনিক উচ্চপদস্থরা এই দাঙ্গাকে সমর্থন করেননি। ১৩ই নভেম্বর, সপ্তম দলাই লামা একটি নির্দেশিকা জারী করেন যেখানে সমস্ত তিব্বতীদের ব্লো-ব্জাং-ব্ক্রা-শিস ও তার সমর্থকদের সাহায্য করার ওপর নিষেধাজ্ঞা জারী করা হয়। ২১শে নভেম্বর ব্লো-ব্জাং-ব্ক্রা-শিস ও তার চৌদ্দজন সমর্থকদের গ্রেপ্তার করা হয়।

## শাস্তি
এই দাঙ্গার উত্তরে চিং সম্রাট চিয়ানলোং (乾隆) শাঞ্জি ও সিচুয়ান থেকে যথাক্রমে ৮০০০ ও ৫০০০ সৈন্য প্রেরণ করেন। কিন্তু সপ্তম দলাই লামা কর্তৃক দাঙ্গা দমনের খবর পেয়ে মাত্র ৮০০ সৈন্যের একটি দল পাঠান। তারা লাসা পৌছলে চীনা প্রতিনিধিদের হাতে বন্দীদের তুলে দেওয়া হয়। এরপর সামান্য জিজ্ঞাসাবাদের পর বন্দীদের মৃত্যুদণ্ড ঘোষণা করা হয়। ব্লো-ব্জাং-ব্ক্রা-শিস ও দাঙ্গার ছয়জন নেতাকে কেটে টুকরো টুকরো করে দেওয়া হয়, বাকি বন্দীদের মাথা কেটে দেওয়া হয় বা ফাঁসি দেওয়া হয়। এঁদের মাথাগুলি সর্বসমক্ষে ধাতব রডে টাঙ্গিয়ে দেওয়া হয়। বাকি নেতাদের সম্পত্তি কেড়ে নিয়ে নির্বাসিত করা হয়।

## পাদটীকা


## তথ্যসূত্র

বিষয়শ্রেণী:চিং রাজবংশ
বিষয়শ্রেণী:তিব্বতে বিদ্রোহ
বিষয়শ্রেণী:দাঙ্গা
বিষয়শ্রেণী:১৮ শতকে তিব্বত
বিষয়শ্রেণী:তিব্বতের ইতিহাস
রোল-পা'ই-র্দো-র্জে (দ্ব্যর্থতা নিরসন)

*রোল-পা'ই-র্দো-র্জে (কার্মাপা) (১৩৪০-১৩৮৩) -- তিব্বতী বৌদ্ধধর্মের কার্মা-ব্কা'-ব্র্গ্যুদ ধর্মীয় গোষ্ঠীর চতুর্থ র্গ্যাল-বা-কার্মা-পা উপাধিধারী লামা
*রোল-পা'ই-র্দো-র্জে (চাংক্যা) (১৭১৭-১৭৮৬) -- তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ল্চাং-স্ক্যা হো-থোগ-থু উপাধিধারী লামা
ইউনিভার্সিটি অব নর্থ ক্যারোলাইনা অ্যাট চ্যাপেল হিল

**ইউনিভার্সিটি অব নর্থ ক্যারোলাইনা অ্যাট চ্যাপেল হিল** (যেটি ইউএনসি, ইউএনসি-চ্যাপেল হিল) নামেও পরিচিত, নর্থ ক্যারোলাইনার চ্যাপেল হিলে অবস্থিত একটি পাবলিক বিশ্ববিদ্যালয়।

## অ্যাকাডেমিকস
### র‍্যাংকিং

## বিখ্যাত শিক্ষার্থী
* রবার্ট ফ্রান্সিস ফার্চগট

## তথ্যসূত্র

বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
'গ্যুর-মেদ-র্নাম-র্গ্যাল (দ্ব্যর্থতা নিরসন)

**<nowiki/>'গ্যুর-মেদ-র্নাম-র্গ্যাল** দ্বারা আরও বোঝানো হতে পারেঃ

* 'গ্যুর-মেদ-র্নাম-র্গ্যাল (তিব্বত) (মৃত্যু-১৭৫০) -- মধ্য তিব্বতের শাসনকর্তা
* 'গ্যুর-মেদ-র্নাম-র্গ্যাল (সিক্কিম) (১৭১৭-১৭৮৬) -- সিক্কিমের চতুর্থ ছোস-র্গ্যাল
বোয়েতা ডিপেনার

**হেনড্রিক হিউম্যান ডিপেনার** (; জন্ম: ১৪ জুন, ১৯৭৭) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। সচরাচর তিনি **বোয়েতা ডিপেনার** নামে পরিচিত। দক্ষিণ আফ্রিকা ক্রিকেট দলের হয়ে টেস্ট ও একদিনের আন্তর্জাতিকে অংশ নিয়েছেন। এছাড়াও, এসিএ আফ্রিকান একাদশ একদিনের আন্তর্জাতিক ক্রিকেট দলেও খেলেছেন তিনি। প্রধানত বিশেষজ্ঞ ব্যাটসম্যান হিসেবেই দলে ভূমিকা ছিল তার। টেস্ট ক্রিকেটে শুরু থেকে সপ্তম স্থান পর্যন্ত বিভিন্ন অবস্থানে ব্যাটিংয়ে নেমেছেন। এছাড়াও, দলের প্রয়োজনে মাঝেমাঝে ডানহাতে অফ ব্রেক বোলিং করেছেন।

## খেলোয়াড়ী জীবন
সেপ্টেম্বর, ১৯৯৯ সালে তার আন্তর্জাতিক ক্রিকেটে অভিষেক ঘটে। কেনিয়ায় অনুষ্ঠিত এলজি কাপে দক্ষিণ আফ্রিকার বিপক্ষে উদ্বোধনী খেলোয়াড়রূপে মাঠে নামেন ডিপেনার। অক্টোবরে জিম্বাবুয়ে দলের বিপক্ষে দুই টেস্টের সিরিজে অংশ নিয়ে চার ইনিংসে মাত্র ৫৬ রান সংগ্রহ করেছিলেন তিনি।

## অবসর
জানুয়ারি, ২০০৮ সালে ব্যক্তিগত জীবনকে প্রাধান্য দিয়ে মাত্র ৩০ বছর বয়সে আন্তর্জাতিক ক্রিকেট অঙ্গন থেকে অবসর নেন। দক্ষিণ আফ্রিকার পক্ষে একদিনের আন্তর্জাতিকে তিনি ৪২.২৩ গড়ে রান সংগ্রহ করেছিলেন।

## তথ্যসূত্র

## আরও দেখুন
* কেন ফার্নেস
* মাখায়া এনটিনি
* দক্ষিণ আফ্রিকা জাতীয় ক্রিকেট দল

## বহিঃসংযোগ
*Player Profile: Boeta Dippenaar on ESPN Cricinfo

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার‎
বিষয়শ্রেণী:ফ্রি স্টেটের ক্রিকেটার
বিষয়শ্রেণী:নাইটসের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
বিষয়শ্রেণী:কিম্বার্লি, উত্তর কেপ থেকে আগত ক্রিকেটার
বিষয়শ্রেণী:আফ্রিকানার ব্যক্তি
মিশারি রশিদ আল-আফাসি

**শাইখ মিশারী বিন রশিদ আল-আফাসি** (; ‎   জন্ম: কুয়েত সেপ্টেম্বর ৫, ১৯৭৬) হলেন একজন কুয়েতি নাগরিক, একজন ক্বারী ও একজন মুনশিদ বা নাশিদ শিল্পী। তিনি কুয়েত গ্র্যান্ড মসজিদের ইমাম এবং কুয়েত রাজ্যের আওকাফ ও ইসলামিক বিষয়ক মন্ত্রণালয়ের একজন প্রচারক ও ইমাম।

## সম্মাননা
তিনি ২০১২ সালে শ্রোতাদের ভোটে About.com শ্রেষ্ঠ কোরআন তিলাওয়াতকারী সম্মানে ভূষিত হন।

## আরও দেখুন
* কুরআন
* ইসলামী সঙ্গীত

## তথ্যসূত্র

## বহিঃসংযোগ
*কুরআন তিলাওয়াত
*প্রাতিষ্ঠানিক ওয়েবসাইট
*"Hearts Be Merciful Album"(2012) থেকে নাশিদ
*আল আফাসির রমযান নাশিদ, আগস্ট ২০০৯
*মিশারি রাশিদ আল-আফাসি'র তিলাওয়াত 
*তালা আল বাদরু - শাইখ মিশারী আল আফাসী নাশিদ
*Qaree.com এ আল-আফাসি
*মিশারি রাশিদ আল-আফাসি'র তিলাওয়াত 
*মিশারি রাশিদ আল-আফাসি
*আফাসির অ্যালবামসমূহ
*ইসলামওয়ে'তে মিশারি রাশিদ আল-আফাসি'র তিলাওয়াত
*http://www.alafasy.com

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুয়েতি ইমাম
বিষয়শ্রেণী:কুরআনের হাফেজ
বিষয়শ্রেণী:মদিনা ইসলামী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুয়েতি মুসলিম
ক্বারী

**ক্বারী**' (, ‏বহুবচন ‎‏ قُرَّأ *‏ক্বুররা*) "পাঠক" হলেন একজন ব্যক্তি যিনি তিলাওয়াতের সঠিক নিয়ম (*তাজবীদ*) অনুযায়ী কুরআন পাঠ করেন। যদিও এ বিষয়ে উৎসাহিত করা হয়, তবুও একজন ক্বারীকে কুরআন মুখস্থ করতে হয় না, শুধুমাত্র সঠিক নিয়ম অনুযায়ী এবং মধুর সুরে একে তেলাওয়াত করতে হয়। নিম্নের তালিকাটিতে কয়েকজন বিশিষ্ট কুরআন তিলাওয়াতকারীর সংক্ষিপ্ত তালিকা দেওয়া হল:

## সৌদি আরব
*সৌদ আল-শুরাইম
*আব্দুল রহমান আল-সুদাইস
## মিশর
*আবদুল বাসিত আবদুস সামাদ
*মোহাম্মদ সিদ্দিক আল মিনশাবী
*মোহাম্মদ খলিল আল হুসরি
*মোস্তফা ইসমাইল 
*মোহাম্মদ আলী আল বান্না

## বাংলাদেশ
* শায়খুল কুর'রা আল্লামা আব্দুল লতিফ চৌধুরী ফুলতলী
* ঈমামুল ক্বুররা মাওলানা ক্বারী ইউসুফ রহি.
* **[https://www.risingbd.com/bangladesh-news/269763#:~:text=%E0%A6%86%E0%A6%AC%E0%A7%8D%E0%A6%A6%E0%A7%81%E0%A6%B2%20%E0%A6%86%E0%A6%AF%E0%A7%80%E0%A6%AF%20%E0%A6%86%E0%A6%AC%E0%A7%8D%E0%A6%A6%E0%A7%81%E0%A6%B2%E0%A7%8D%E0%A6%B2%E0%A6%BE%E0%A6%B9%20%E0%A6%B9%E0%A6%BE%E0%A6%AE%E0%A6%BE%E0%A6%A6%20%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6%E0%A7%87%E0%A6%B0%20%E0%A6%8F%E0%A6%87%20%E0%A6%95%E0%A7%83%E0%A6%A4%E0%A6%BF,%E0%A6%AA%E0%A6%A6%E0%A7%87%E0%A6%87%20%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6%E0%A7%87%E0%A6%B0%20%E0%A6%AA%E0%A7%8D%E0%A6%B0%E0%A6%A7%E0%A6%BE%E0%A6%A8%20%E0%A6%95%E0%A6%BE%E0%A6%B0%E0%A7%80%20%E0%A6%B9%E0%A6%BF%E0%A6%B8%E0%A7%87%E0%A6%AC%E0%A7%87%20%E0%A6%B8%E0%A7%8D%E0%A6%A5%E0%A6%B2%E0%A6%BE%E0%A6%AD%E0%A6%BF%E0%A6%B7%E0%A6%BF%E0%A6%95%E0%A7%8D%E0%A6%A4%20%E0%A6%B9%E0%A6%B2%E0%A7%87%E0%A6%A8 শাঈখ ক্বারী আহমাদ বিন ইউসুফ আযহারী]**
* ক্বারী ওবায়দুল্লাহ রহি.
* হাফেজ ক্বারী জুবায়ের আহমেদ আনসারী(রাঃ)
* ক্বারী মো: জাকারিয়া হাবিব জাকির 
* ক্বারী সাইদুল ইসলাম  আসাদ
* আবু রায়হান 
* ক্বারী জাকারিয়া
* নাজমুস সাকিব

## কুয়েত
*মিশারি রশিদ আল-আফাসি

## তথ্যসূত্র


ক্বারী
বিষয়শ্রেণী:ক্বারী
বিষয়শ্রেণী:ইসলামি পরিভাষা
দন্তিদূর্গ

**দন্তিদুর্গ** (৭৩৫–৭৫৬ খ্রিষ্টাব্দ) ছিলেন মান্যখেতের রাষ্ট্রকূট সাম্রাজ্যের প্রতিষ্ঠাতা। তিনি **দন্তিবর্মণ** বা **দ্বিতীয় দন্তিদুর্গ** নামেও পরিচিত। কর্ণাটকের গুলবর্গা অঞ্চলে তার রাজধানী ছিল। তিনি তার কাকা প্রথম কৃষ্ণের পর সিংহাসনে বসেন এবং সমগ্র কর্ণাটক অঞ্চল নিজের অধিকারে আনেন।

দন্তিদুর্গের ইলোরা শিলালিপি থেকে জানা যায় যে, তিনি ৭৫৩ খ্রিষ্টাব্দে চালুক্যদের পরাজিত করে "রাজাধিরাজ" ও "পরমেশ্বর" উপাধি গ্রহণ করেছিলেন। শিলালিপি অনুসারে, তিনি দ্বিতীয় ইন্দ্রের পুত্র। সামানগড় শিলালিপি (বর্তমান মহারাষ্ট্রের কোলাপুর জেলায়) অনুসারে, তার মা ছিলেন গুজরাতের চালুক্য রাজকুমারী ভবনঙ্গা। উক্ত শিলালিপি থেকেই জানা যায় যে, তিনি বাদামি চালুক্যদের অপ্রতিরোধ্য "কর্ণাট-বাল"কে পরাজিত করেন। এরপর তিনি মধ্য ভারতের লত (গুজরাত), মালওয়া, তঙ্কা, কলিঙ্গ ও শেষ (নাগ) রাজাদের পরাজিত করেন এবং একাধিক যজ্ঞ করান। যদিও তিনি চালুক্য সাম্রাজ্য দখল করেছিলেন, তবু ৭৫৭ খ্রিষ্টাব্দের বেক্কালেরি শিলালিপি থেকে জানা যায় ৭৫৭ খ্রিষ্টাব্দে তার দক্ষিণ প্রদেশগুলিতে চালুক্য সম্রাট দ্বিতীয় কীর্তিবর্মণের নিয়ন্ত্রণ থেকে যায়। দন্তিদুর্গের কন্যা কাঞ্চীর পল্লব রাজা দ্বিতীয় নন্দীবর্মণকে বিবাহ করেন। দন্তিদুর্গ চালুক্যদের বিরুদ্ধে কাঞ্চী পুনরুদ্ধারের যুদ্ধে নন্দীবর্মণকে সাহায্য করেছিলেন।

## পাদটীকা


## তথ্যসূত্র
*
*
*

## বহিঃসংযোগ
* History of Karnataka, Mr. Arthikaje 



বিষয়শ্রেণী:৭৫৬-এ মৃত্যু
বিষয়শ্রেণী:হিন্দু রাজশাসক
বিষয়শ্রেণী:কর্ণাটকের ইতিহাস
বিষয়শ্রেণী:রাষ্ট্রকূট রাজবংশ
প্রথম কৃষ্ণ

ফ্রেম|প্রথম কৃষ্ণ আমলের লেখা
**প্রথম কৃষ্ণ** (৭৫৬–৭৭৪ খ্রিষ্টাব্দ) ছিলেন দন্তিদূর্গের কাকা। তিনি ৭৫৭ খ্রিষ্টাব্দে শেষ বাদামি চালুক্য সম্রাট দ্বিতীয় কীর্তিবর্মণকে পরাজিত করে রাষ্ট্রকূট সাম্রাজ্যের শাসনভার গ্রহণ করেন। ৮০৭ খ্রিষ্টাব্দে তৃতীয় গোবিন্দের তাম্রলিপি ও গুজরাতের রাষ্ট্রকূট সম্রাট কর্কের বরোদার শিলালিপি থেকে এই তথ্য জানা যায়। তিনি **কান্নেরা** বা **কান্নেশ্বর** নামে পরিচিত ছিলেন এবং "অকালবর্ষ", "শুবতুঙ্গ", "পৃথিবীবল্লভ" ও "শ্রীবল্লভ" উপাধি গ্রহণ করেছিলেন। তিনি বিশিষ্ট জৈন ন্যায়বিদ ও *রাজবর্তিকা* গ্রন্থের রচয়িতা অকলঙ্ক ভট্টের পৃষ্ঠপোষক ছিলেন।

কোনো কোনো ঐতিহাসিকের মতে, প্রথম কৃষ্ণ তার ভাইপো দন্তিদুর্গের থেকে অন্যায়ভাবে সাম্রাজ্য আত্মসাৎ করেন। তবে অন্য ঐতিহাসিকরা এই কথা স্বীকার করেন না। কারণ, তাদের মতে কবি ও নবসারির তাম্রলিপিতে "দন্তিদূর্গের মৃত্যু" কথাটি লেখা আছে এবং প্রথম কৃষ্ণ সম্ভবত দন্তিদুর্গের মৃত্যুর পরই সিংহাসনে বসেছিলেন। যদিও বরোদা শিলালিপি থেকে অনুমিত হয়, সিংহাসনে বসার আগে প্রথম কৃষ্ণকে সিংহাসনের অন্যান্য দাবিদারদের পরাস্ত করতে হয়েছিল। এঁদের মধ্যে সম্ভবত একজন রাষ্ট্রকূট রাজপুত্র বা দন্তিদুর্গের এক পুত্র ছিলেন।

প্রথম কৃষ্ণ পশ্চিম গঙ্গ সম্রাট শ্রীপুরুষের বিরুদ্ধে যুদ্ধ করে গঙ্গবাদী (বর্তমান দক্ষিণ কর্ণাটক) ও শৈলহর (দক্ষিণ কোঙ্কণ) অঞ্চল দখল করে নেন। তিনি পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। ৭৭০ খ্রিষ্টাব্দের অলস শিলালিপি অনুসারে, ইলোরার কৈলাশনাথ মন্দির তার আমলে নির্মিতে হয়। তিনি ১৮টি শিব মন্দির তৈরি করেন। তার ১৮০০ মুদ্রা সম্প্রতি পাওয়া গিয়েছে। এগুলিতে "পরম মহেশ্বর" কথাটি থেকে অনুমিত হয় তিনি সম্ভবত গোঁড়া শৈব ছিলেন। তার মৃত্যুর পর তার জ্যেষ্ঠ পুত্র দ্বিতীয় গোবিন্দ সিংহাসনে বসেন।

## পাদটীকা


## তথ্যসূত্র
*
*

## বহিঃসংযোগ
* History of Karnataka, Mr. Arthikaje 



বিষয়শ্রেণী:৭৭৪-এ মৃত্যু
বিষয়শ্রেণী:হিন্দু রাজশাসক
বিষয়শ্রেণী:কর্ণাটকের ইতিহাস
বিষয়শ্রেণী:রাষ্ট্রকূট রাজবংশ
আফ্রিকান একাদশ একদিনের আন্তর্জাতিক ক্রিকেটারদের তালিকা

[থাম্ব|150px|[শন পোলক আফ্রো-এশিয়া কাপের সর্বোচ্চ রান সংগ্রহকারীর ভূমিকায় অবতীর্ণ হয়েছেন।]]
একদিনের আন্তর্জাতিক বা ওডিআই আন্তর্জাতিক ক্রিকেট কাউন্সিলের ওডিআই মর্যাদাপ্রাপ্ত দুইটি দলের মধ্যকার আন্তর্জাতিক ক্রিকেট খেলা। টেস্ট ক্রিকেটের সাথে একদিনের আন্তর্জাতিকের প্রধান পার্থক্য হচ্ছে - নির্দিষ্ট ওভার সংখ্যা ও প্রত্যেক দলের একটি মাত্র ইনিংস থাকে।

প্রধানত তহবিল সংগ্রহের উদ্দেশ্যে আফ্রিকান ক্রিকেট সংস্থা ও এশিয়ান ক্রিকেট কাউন্সিলের যৌথ উদ্যোগে আফ্রো-এশিয়া কাপের উদ্ভব ঘটে। ২০০৫ সালে আফ্রো-এশিয়া কাপের আয়োজনের পর ২০০৭ সালে দ্বিতীয়বারের মতো এ প্রতিযোগিতাটি অনুষ্ঠিত হয়। আফ্রিকা একাদশের হয়ে অংশগ্রহণকারী ও প্রথম ক্যাপ পরিধানকারী খেলোয়াড় তালিকায় ক্রমানুযায়ী স্থান পেয়েছেন। কোন কারণে একাধিক খেলোয়াড় একই খেলায় তার প্রথম ক্যাপ পরিধান করলে তার পারিবারিক নামকে প্রাধান্য দেয়া হয়েছে। প্রত্যেক খেলোয়াড়ই স্ব-স্ব জাতীয় দলের প্রতিনিধিত্ব করলেও কেবলমাত্র এসিএ আফ্রিকা একাদশের হয়ে খেলাগুলোই রেকর্ড আকারে উল্লেখ করা হয়েছে।

## খেলোয়াড়দের তালিকা
;নির্দেশিকা

;সাধারণ
:*****: ইনিংসে অপরাজিত ছিলেন
:**ম্যাচ**: খেলায় অংশগ্রহণ
;ব্যাটিং
:**ই**: ইনিংস সংখ্যা
:**নআ**: ইনিংসে অপরাজিতের সংখ্যা
:**[[রান (ক্রিকেট)|রান]]**: ব্যাটসম্যান কর্তৃক রান সংগৃহীত রান সংখ্যা
:**স**: সর্বোচ্চ স্কোর
:**গড়**: ব্যাটিং গড়
:**১০০/৫০**: শতক ও অর্ধ-শতকের সংখ্যা

;বোলিং
:**ও**: বোলিংকৃত ওভার
:**মে**: মেইডেন ওভারের সংখ্যা (যে ওভারে কোন রান হয়নি)
:**উই**: উইকেট সংগ্রহের সংখ্যা
:**বিবি**: সেরা বোলিং পরিসংখ্যান
:**গড়**: বোলিং গড়
;ফিল্ডিং
:**ক**: ক্যাচের সংখ্যা
:**স্ট্যা**: স্ট্যাম্পিংয়ের সংখ্যা

## তথ্যসূত্র

## বহিঃসংযোগ
* বোয়েতা ডিপেনার
* বাংলাদেশী ওডিআই ক্রিকেটারদের তালিকা
* এশিয়ান একাদশ একদিনের আন্তর্জাতিক ক্রিকেটারদের তালিকা
* আইসিসি বিশ্ব একাদশ একদিনের আন্তর্জাতিকের ক্রিকেটারদের তালিকা

বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার
বিষয়শ্রেণী:একদিনের আন্তর্জাতিক ক্রিকেটারদের তালিকা
বিষয়শ্রেণী:আফ্রিকা সম্পর্কিত তালিকা